Ketil Kjenseth

Ketil Kjenseth (født 1968) er en norsk politiker (V). Han var stortingsrepresentant for Oppland fra 2013 til 2021. Fra 2018 til 2021 var han leder av Stortingets energi- og miljøkomite, mens han fra 2013 til 2017 var medlem av Stortingets helse- og omsorgskomité.Stortinget: Ketil Kjenseth. Biografi.

Kjenseth har også vært representant i Nordisk Råd, hvor han ledet utvalget for Bærekraftig Norden.

Han var i perioden 2006–2009 politisk rådgiver i Venstres stortingsgruppe. I Stortingsvalget 2017 var han Venstres førstekandidat i Oppland.

Før det var han assisterende generalsekretær og internasjonal sekretær i Venstre. I 2009 var han andrekandidat på Oppland Venstres liste til stortingsvalget 2009. I 2011 var han valgt som førstekandidat på Venstres liste i Gjøvik og som tredjekandidat på Venstres liste til fylkestinget i Oppland.

Kjenseth satt i sin fjerde periode i kommunestyret for Gjøvik Venstre da han ble valgt inn på Stortinget i 2013. Han var medlem av utvalg for areal, landbruk og teknisk (teknisk hovedutvalg) i to perioder og satt i formannskapet fra 2011.

Ketil Kjenseth hadde permisjon fra stilling som rådgiver og prosjektleder i Norsk Vann i perioden han møtte på Stortinget. Av utdanning har han lærerutdaning for videregånde skole, med undervisningskompetanse i fagene norsk, bedriftsøkonomi, markedsføring og reiseliv. Han er også diplomøkonom fra BI og startet i 2011 på en mastergrad i organisasjon og ledelse ved NTNU.

Ketil Kjenseth var gift med Ragnar Skjøld fra 2. april 2004 til Skjøld døde 18. august i 2018.

 Referanser 

 Eksterne lenker 


  Oppland Venstre

Kategori:Stortingsrepresentanter fra Venstre
Kategori:Stortingsrepresentanter for Oppland
Kategori:Stortingsrepresentanter 2013–2017
Kategori:Lokalpolitikere i Gjøvik
Kategori:Venstre-politikere i Oppland
Kategori:Personer fra Gjøvik kommune
Kategori:Personer fra Lillehammer kommune
Kategori:Stortingsrepresentanter 2017–2021